16. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε.3101/82 της 7 Δεκ. 1979/11 Ιαν.  1980 (ΦΕΚ Β΄ 21) Περί παροχής εγκρίσεως για αύξηση της ποικιλίας των πωλουμένων ειδών από τα καταστήματα πωλήσεως αδασμοφορολογήτων (D.F.S) που εκμεταλλεύεται η Εταιρεία του Δημοσίου «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε». 1.Εγκρίνουμε την πώληση από τα καταστήματα πωλήσεως αδασμοφορολογήτων ειδών (D.F.S.), που εκμεταλλεύεται η Εταιρεία του Δημοσίου «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.» και των παρακάτω αναφερομένων ειδών εγχωρίου παραγωγής και αλλοδαπής προελεύσεως: α)Ειδών αμφιέσεως, αντιπροσωπευτικών της Ελληνικής τέχνης, κατά προτίμηση χειροποιήτων. β)Τυποποιημένων τροφίμων, κατά προτίμηση Ελληνικής παραγωγής και εκλεκτών τροφίμων αλλοδαπής προελεύσεως. γ)Ειδών εκ πολυτίμων μετάλλων και λίθων εκ της εγχωρίου παραγωγής, κατά προτίμηση Ελληνικής παραδόσεως και τεχνοτροπίας. δ)Αναπτήρων, στυλογράφων, φωτογραφικών ειδών και ειδών καπνιστού. ε)Ραδιοφώνων, δίσκων και μαγνητικών ταινιών μουσικής. 